তেলঙ্গানায় সুড়ঙ্গবন্দি ৮ শ্রমিক কি এখনও বেঁচে আছেন? দেখুন ভিডিও

ওয়েব ডেস্ক: তেলঙ্গানার সুড়ঙ্গে (Telengana Tunnel Collapse) আটকে থাকা শ্রমিকদের এখনও উদ্ধার করা যায়নি। কেটে গিয়েছে পাঁচ পাঁচটি দিন। কিন্তু আজ অবধি উদ্ধারকারী দল (Rescue Team) এটাই নির্ধারন করে উঠতে পারেনি যে, কোথায় রয়েছেন সেই আট শ্রমিক। এদিকে সময় যতই গড়াচ্ছে, পরিস্থিতি ততই জটিল হয়ে উঠছে। কাদা ও জলে ভরে উঠছে সুড়ঙ্গ। ওরা ফিরে আসবে, এই আশায় এখন প্রহর গুনছেন শ্রমিকদের আত্মীয়স্বজন।

#WATCH | Nagarkurnool, Telangana | Visuals from inside the Srisailam Left Bank Canal (SLBC) tunnel where an operation is underway to rescue the workers trapped inside the tunnel after its portion collapsed on 22nd February.

(Source: Rescue teams) pic.twitter.com/SLgPVvFTz2

— ANI (@ANI) February 27, 2025

উত্তরাখণ্ডের সিল্কিয়ারা সুড়ঙ্গে (Uttarakhand Tunnel Collapse) আটকে পড়া শ্রমিকদের উদ্ধারের অভিজ্ঞতা থাকা বিশেষজ্ঞরা মনে করছেন, তেলঙ্গানার পরিস্থিতি আরও কঠিন। সিল্কিয়ারায় শ্রমিকদের সঙ্গে যোগাযোগ রাখা সম্ভব হয়েছিল। এতে আরও সহজ হয়েছিল উদ্ধারকাজ। কিন্তু তেলঙ্গানার সুড়ঙ্গে আটকে পড়া শ্রমিকদের সঙ্গে এখনও কোনও যোগাযোগ স্থাপন করা সম্ভব হয়নি। এর ফলে সবটাই সেই ‘উলুবনে মুক্তো খোঁজা’র মতো ব্যাপার হয়ে দাঁড়িয়েছে।

আরও পড়ুন: দূষণের জেরে শ্বাসকষ্ট থেকে ফুসফুসের সমস্যায় জেরবার যুবসমাজ

উদ্ধারকারীদের দাবি, সুড়ঙ্গের ভেতরে জমতে থাকা জল ও কাদা উদ্ধারকাজকে আরও কঠিন করে তুলেছে। পাম্প করে জল বার করা হলেও বারবার নতুন করে জল জমছে। কাদা পরিষ্কার করতেও সমস্যা হচ্ছে। ফলে উদ্ধারের গতি আরও মন্থর হয়ে পড়েছে। সিল্কিয়ারা সুড়ঙ্গে অগার যন্ত্রের সাহায্যে উদ্ধারকাজ চালানো সম্ভব হয়েছিল। কিন্তু এখানে সেই সুযোগও নেই।

#WATCH | Nagarkurnool, Telangana | SLBC tunnel collapse: Visuals from Srisailam Left Bank Canal (SLBC) tunnel where rescue operation is underway to rescue the workers trapped inside the tunnel after a portion of the tunnel collapsed on 22nd February.

(Source: SDRF) pic.twitter.com/ajSzMXJT5q

— ANI (@ANI) February 27, 2025

এই প্রসঙ্গে এক উদ্ধারকর্মী জানান, ‘‘সিল্কিয়ারা সুড়ঙ্গে শ্রমিকদের অবস্থান সম্পর্কে ধারণা পাওয়া গিয়েছিল, কিন্তু এখানে সম্পূর্ণ নিস্তব্ধতা। শ্রমিকরা কোথায় আছেন, কী অবস্থায় আছেন, তা বোঝা যাচ্ছে না।’’ এককথায় জীবন ও মৃত্যুর থেকে খুব একটা বেশি দূরে দাঁড়িয়ে নেই ওই আট শ্রমিক।